Seminarixoa aretoa

Seminarixoa Gipuzkoako Bergaran dagoen antzoki, zine areto eta kulturgune bat da. 2017an ireki zen, aurrez Euskalerriaren Adiskideen Elkarteak 1776an sortutako Errege Mintegiaren egoitzan dago kokatuta, bertako eliza eraberrituan. Eserlekuak mugikorrak dira, eta horrela, bi formatu nagusitan aurkezten da aretoa: eserita gozatzeko ekitaldiekin edota zutik.

 Kokalekua 
Jauregi etxearen eta Izagirre Moiua jauregiaren artean, eta Bergarako udaletxearen aurrean, Bergarako Alde Zaharrean kokatutako herriko plazan dago aretoa.

 Kultur eskaintza 

 Zinema 

 Zinema komertziala: larunbatetan eta igandeetan.
 Publiko guztiena: igandeetan.
 Zinekluba: asteazkenetan (herriko ZinemaOn taldearekin elkarlanean).

 Musika 

 Goienarekin elkarlanean Danbaka musika lehiaketa bertan egin izan da.
 Urtean zehar hainbat estilotako kontzertuak antolatzen dira bertan.

 Antzerkia 

 Euskal antzerki eszenako eta nazioarteko hainbat emanaldi egiten dira urtean zehar.

 Bertsolaritza 

 Erramu zapatuko bezperako bertso saioa urtero egiten da bertan. Horrez gain, herriko Kopla Barik bertso eskolak ere hainbat emanaldi antolatzen ditu aretoan.

 Hitzaldiak 

 Herriko eragileek bultzatuta, hainbat hitzaldi eta konferentzia egin izan dira bertan. Goienagusik, esaterako, goizetan antolatzen ditu emanaldiak bertan.

 Kultur programak 

 Helduentzako Nazioarteko Txotxongiloen Mostra: Taun Taun Teatroak antolatzen duen bi urtetik behin egiten Bergarako txotxongilo mostrako areto nagusietako bat izaten da.
 Danbaka: Goienarekin elkarlanean antolatzen den bailarako musika lehiaketa.
 Algaraka: Jardun Euskara Elkartea, Goiena eta EITBrekin elkarlanean antolatzen den umorezko bakarrizketen lehiaketa.

 Bestelakoak 

 Herriko eskolek, kultur elkarteek, musika eskolak eta aretoa erabiltzen dute.

 Historia 

 Tokia 
Euskalerriaren Adiskideen Elkarteak 1776an sortutako Errege Mintegiaren egoitzan kokatuta dago Seminarixoa. Aurrez jesuiten ikastetxea izandakoa da eraikina, eta bertako eliza da gaur egun aretoa dena. Eraikinaren gainerako zatia, Gipuzkoako UNEDak hartzen du eta atzeko aldea Aranzadi Ikastolak.erdian|frameless|500x500px|Bergarako Seminarioaren denbora-lerroa.

 Izena eta irudia 
Manu Muniategiandikoetxea artista bergararrak sortu zuen iruditegia: zortzi puntako izarrean, euskal izarrean, oinarrituta. Forma borobilagoa du kasu honetan, hazitegiaren zentzua emanez, izar edo lore horren petaloak haziak dira, tanta bihurtuta, kulturaz "bustitzeko". Horrela irudikatzen da Seminarixoa: kulturaren sorleku eta hazitegi.

 Erreferentziak 

 Kanpo estekak 

 Webgune ofiziala
 Seminarixoa aretoaren inaugurazio ekitaldiaren bideoa

Kategoria:Euskal Herriko antzokiak
Kategoria:Gipuzkoako zinemak
Kategoria:Euskal Herriko auditorioak
Kategoria:Gipuzkoako kultur-etxeak
Kategoria:2017an amaitutako eraikinak
Kategoria:Bergarako eraikinak
Kategoria:Bergarako kultura